CELEX: 52015PC0661
Language: fi
Date: 2015-12-16
Title: Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XX (Ympäristö) muuttamiseen (hiilidioksidipäästöt)

EUROOPAN KOMISSIO
            Bryssel 16.12.2015
            COM(2015) 661 final
            2015/0301(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannastaETA-sopimuksen liitteen XX (Ympäristö) muuttamiseen(hiilidioksidipäästöt)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. 
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               ETA:n sekakomitean päätösluonnoksella (joka on liitetty ehdotukseen neuvoston päätökseksi) on tarkoitus muuttaa ETA-sopimuksen liitettä XX (Ympäristö) siten, että asetukset (EY) N:o 443/2009, (EU) N:o 1014/2010, (EU) N:o 63/2011, (EU) N:o 725/2011, (EU) N:o 429/2012, (EU) N:o 396/2013, (EU) N:o 397/2013, (EU) N:o 333/2014 ja (EU) N:o 6/2015 otetaan osaksi ETA-sopimusta.
            
            
               ETA:n EFTA-valtiot pyytävät mukautuksia, jotka eivät ole luonteeltaan pelkästään teknisiä. 
            
            
               Tärkeimpien pyydettyjen mukautusten perustelut ja ehdotettu ratkaisu
            
            
               Asetuksella (EY) N:o 443/2009 perustetaan uusia henkilöautoja koskeva päästönormijärjestelmä. Sekakomitean päätösluonnoksella laajennetaan EU:n järjestelmä koskemaan ETA:n EFTA-valtioita siten, että järjestelmä kattaa kaikki ETA-valtiot. 
            
            
               Liikapäästömaksut, asetuksen (EY) N:o 443/2009 9 artiklan 1 kohta sellaisena kuin se ilmenee sekakomitean päätökseen sisältyvässä mukautuksessa i 
            
            
               Päätökseen on sisällytetty mukautusteksti, jonka mukaan EFTAn valvontaviranomainen määrää liikapäästömaksut valmistajille ETA:n EFTA-valtioissa. 
            
            
               Liikapäästömaksut määrätään yhteisvastuullisesti EU:ssa ja ETA:n EFTA-valtioissa myydyille uusille henkilöautoille. Näin ollen liikapäästömaksut on jaettava EU:n ja EFTAn välillä. 
            
            
               Tästä syystä ehdotetaan jakoperustetta, jotta liikapäästömaksut jaettaisiin suhteutettuna EU:ssa tai EFTA-valtioissa rekisteröityjen uusien henkilöautojen osuuteen kaikista ETA-alueella rekisteröidyistä uusista henkilöautoista.
            
            
               Liikapäästömaksujen kerääminen, asetuksen (EY) N:o 443/2009 9 artiklan 3 kohta sellaisena kuin se ilmenee sekakomitean päätökseen sisältyvässä mukautuksessa j
            
            
               Asetuksen 9 artiklan 3 kohdassa annetaan oikeusperusta sille, että komissio vahvistaa liikapäästömaksujen keräämisen menetelmät. Menetelmät vahvistetaan komission päätöksessä 2012/100/EU
                  1
               . Koska ETA-sopimuksessa määrätään toisistaan erillään olevista valvontaviranomaisesta ja valvontajärjestelmästä, päätökseen on sisällytetty mukautusteksti, jonka mukaan EFTAn valvontaviranomainen määrittelee liikapäästömaksujen keräämistavat. Näiden tapojen täytyy perustua komission keräämistapoihin. 
            
            
               Liikapäästömaksujen jakaminen, asetuksen (EY) N:o 443/2009 9 artiklan 4 kohta sellaisena kuin se ilmenee sekakomitean päätökseen sisältyvässä mukautuksessa k
            
            
               Asetuksen 9 artiklan 4 kohdan mukaan liikapäästömaksuja pidetään EU:n yleiseen talousarvioon otettavina tuloina. 
            
            
               Niinpä päätökseen on sisällytetty mukautusteksti, jonka mukaan EFTA-valtiot määrittävät niistä liikapäästömaksuista kertyvien määrien jakamisen, jotka vastaavat EFTA-valtioiden osuutta.
            
            
               Asetuksen (EY) N:o 443/2009 sovellettavuus Liechtensteiniin sekakomitean päätökseen sisältyvän mukautuksen n mukaisesti
            
            
               Liechtensteinilla ja Sveitsillä on jo pitkään ollut hyvin tiiviit suhteet. Näihin suhteisiin vaikuttaa voimakkaasti maiden välinen tulli- ja valuuttasopimus (LGBl. 1923 nro 24), joka tehtiin vuonna 1923 (ja jolla perustettiin tulli- ja valuuttaunioni). Myös Sveitsin kanssa tehty tulli- ja valuuttasopimus vaikuttaa merkittävästi Liechtensteinin ympäristöstrategioihin ja julkisen talouden strategioihin. Monia Sveitsin ympäristösäännöksiä sovelletaan tulli- ja valuuttasopimuksen nojalla Liechtensteinissa sellaisinaan tai ne saatetaan osaksi Liechtensteinin lainsäädäntöä kyseisten maiden kahdenvälisten sopimusten perusteella. 
            
         
         
            
               Tätä taustaa vasten Liechtenstein pyytää, että se vapautettaisiin asetuksen (EY) N:o 442/2009 soveltamisesta, koska EU:n lainsäädännön tavoitteet saavutetaan yhtä hyvin sillä, että Liechtensteinissa sovelletaan Sveitsin päästönormijärjestelmää.
            
            
               3.EHDOTUKSEN OIKEUDELLINEN SISÄLTÖ
            
            
               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto antaa komission ehdotuksesta unionin puolesta esitettävän kannan tällaisiin päätöksiin. 
            
            
               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.
            
            
               2015/0301 (NLE)
            
            
               Ehdotus
            
            
               NEUVOSTON PÄÄTÖS
            
            
               ETA:n sekakomiteassa Euroopan unionin puolesta esitettävästä kannasta
                  ETA-sopimuksen liitteen XX (Ympäristö) muuttamiseen
                  (hiilidioksidipäästöt)
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 218 artiklan 9 kohdan,
            
            
               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.
            
            
               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XX (Ympäristö).
            
            
               (3)Euroopan parlamentin ja neuvoston asetus (EY) N:o 443/2009
                  4
                olisi otettava osaksi ETA-sopimusta.
            
            
               (4)Komission asetus (EU) N:o 1014/2010
                  5
                olisi otettava osaksi ETA-sopimusta.
            
            
               (5)Komission asetus (EU) N:o 63/2011
                  6
                olisi otettava osaksi ETA-sopimusta.
            
            
               (6)Komission täytäntöönpanoasetus (EU) N:o 725/2011
                  7
                olisi otettava osaksi ETA-sopimusta.
            
            
               (7)Komission täytäntöönpanoasetus (EU) N:o 429/2012
                  8
                olisi otettava osaksi ETA-sopimusta.
            
         
         
            
               (8)Komission täytäntöönpanoasetus (EU) N:o 396/2013
                  9
                olisi otettava osaksi ETA-sopimusta.
            
            
               (9)Komission asetus (EU) N:o 397/2013
                  10
                olisi otettava osaksi ETA-sopimusta.
            
            
               (10)Euroopan parlamentin ja neuvoston asetus (EU) N:o 333/2014
                  11
                olisi otettava osaksi ETA-sopimusta.
            
            
               (11)Komission delegoitu asetus (EU) 2015/6
                  12
                olisi otettava osaksi ETA-sopimusta.
            
            
               (12)Asetuksella (EY) N:o 443/2009 kumotaan Euroopan parlamentin ja neuvoston päätös N:o 1753/2000/EY
                  13
               , joka on otettu osaksi ETA-sopimusta ja joka olisi sen vuoksi poistettava ETA-sopimuksesta.
            
            
               (13)Sen vuoksi olisi muutettava ETA-sopimuksen liitettä XX (Ympäristö).
            
            
               (14)ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               ETA:n sekakomiteassa unionin puolesta esitettävä kanta ETA-sopimuksen liitteen XX (Ympäristö) ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Komission päätös 2012/100/EU, annettu 17 päivänä helmikuuta 2012, menettelystä uusien henkilöautojen hiilidioksidin liikapäästömaksujen keräämiseksi Euroopan parlamentin ja neuvoston asetuksen (EY) N:o 443/2009 mukaisesti (EUVL L 47, 18.2.2012, s. 71).
               
               
                  
                     (2)
                  EYVL L 305, 30.11.1994, s. 6. 
               
               
                  
                     (3)
                  EYVL L 1, 3.1.1994, s. 3. 
               
               
                  
                     (4)
                  Euroopan parlamentin ja neuvoston asetus (EY) N:o 443/2009, annettu 23 päivänä huhtikuuta 2009, päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 140, 5.6.2009, s. 1).
               
               
                  
                     (5)
                  Komission asetus (EU) N:o 1014/2010, annettu 10 päivänä marraskuuta 2010, uusien henkilöautojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EY) N:o 443/2009 mukaisesti (EUVL L 293, 11.11.2010, s. 15).
               
               
                  
                     (6)
                  Komission asetus (EU) N:o 63/2011, annettu 26 päivänä tammikuuta 2011, yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti (EUVL L 23, 27.1.2011, s. 16).
               
               
                  
                     (7)
                  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).
               
               
                  
                     (8)
                  Komission täytäntöönpanoasetus (EU) N:o 429/2012, annettu 22 päivänä toukokuuta 2012, asetuksen (EU) N:o 1014/2010 muuttamisesta yhteisen muodon määrittämiseksi henkilöautojen valmistajien toimittamia virheitä koskevia ilmoituksia varten (EUVL L 132, 23.5.2012, s. 11).
               
               
                  
                     (9)
                  Komission täytäntöönpanoasetus (EU) N:o 396/2013, annettu 30 päivänä huhtikuuta 2013, asetuksen (EU) N:o 1014/2010 muuttamisesta uusien henkilöautojen hiilidioksidipäästöjen seurantaa koskevien tiettyjen vaatimusten osalta (EUVL L 120, 1.5.2013, s. 1).
               
               
                  
                     (10)
                  Komission asetus (EU) N:o 397/2013, annettu 30 päivänä huhtikuuta 2013, Euroopan parlamentin ja neuvoston asetuksen (EU) N:o 443/2009 muuttamisesta uusien henkilöautojen hiilidioksidipäästöjen seurannan osalta (EUVL L 120, 1.5.2013, s. 4).
               
               
                  
                     (11)
                  Euroopan parlamentin ja neuvoston asetus (EU) N:o 333/2014, annettu 11 päivänä maaliskuuta 2014, asetuksen (EY) N:o 443/2009 muuttamisesta uusien henkilöautojen hiilidioksidipäästöjen vähentämistavoitteiden saavuttamista vuoteen 2020 mennessä koskevien keinojen määrittelemiseksi (EUVL L 103, 5.4.2014, s. 15).
               
               
                  
                     (12)
                  Komission delegoitu asetus (EU) 2015/6, annettu 31 päivänä lokakuuta 2014, Euroopan parlamentin ja neuvoston asetuksen (EY) N:o 443/2009 liitteen I muuttamisesta uusien vuosina 2011, 2012 ja 2013 rekisteröityjen henkilöautojen massan kehityksen huomioon ottamiseksi (EUVL L 3, 7.1.2015, s. 1).
               
               
                  
                     (13)
                  Euroopan parlamentin ja neuvoston päätös N:o 1753/2000/EY, tehty 22 päivänä kesäkuuta 2000, uusien henkilöautojen keskimääräisten hiilidioksidipäästöjen seurantajärjestelmästä (EYVL L 202, 10.8.2000, s. 1).
               
            
      
    ---documentbreak--- 
      
         
               EUROOPAN KOMISSIO
            Bryssel 16.12.2015
            COM(2015) 661 final
            LIITE
            ETA:n SEKAKOMITEAN PÄÄTÖSN:o …/2015,annettu ...,
            ETA-sopimuksen liitteen XX (Ympäristö) muuttamisesta
            asiakirjaanEhdotus neuvoston päätökseksi
            
               ETA:n sekakomiteassa Euroopan unionin puolesta esitettävästä kannastaETA-sopimuksen liitteen XX (Ympäristö) muuttamiseen(hiilidioksidipäästöt)
            
               
         
         
            
               LIITE
               
                  ETA:n SEKAKOMITEAN PÄÄTÖS
                  N:o …/2015,
                  annettu ...,
               
                  ETA-sopimuksen liitteen XX (Ympäristö) muuttamisesta
            
            
               ETA:N SEKAKOMITEA, joka
            
            
               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
            
            
               sekä katsoo seuraavaa:
            
            
               (1)Päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annettu Euroopan parlamentin ja neuvoston asetus (EY) N:o 443/2009
                  1
                olisi otettava osaksi ETA-sopimusta.
            
            
               (2)Uusien henkilöautojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EY) N:o 443/2009 mukaisesti 10 päivänä marraskuuta 2010 annettu komission asetus (EU) N:o 1014/2010
                  2
                olisi otettava osaksi ETA-sopimusta.
            
            
               (3)Yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti 26 päivänä tammikuuta 2011 annettu komission asetus (EU) N:o 63/2011
                  3
                olisi otettava osaksi ETA-sopimusta.
            
            
               (4)Henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti 25 päivänä heinäkuuta 2011 annettu komission täytäntöönpanoasetus (EU) N:o 725/2011
                  4
                olisi otettava osaksi ETA-sopimusta.
            
            
               (5)Asetuksen (EU) N:o 1014/2010 muuttamisesta yhteisen muodon määrittämiseksi henkilöautojen valmistajien toimittamia virheitä koskevia ilmoituksia varten 22 päivänä toukokuuta 2012 annettu komission täytäntöönpanoasetus (EU) N:o 429/2012
                  5
                olisi otettava osaksi ETA-sopimusta.
            
            
               (6)Asetuksen (EU) N:o 1014/2010 muuttamisesta uusien henkilöautojen hiilidioksidipäästöjen seurantaa koskevien tiettyjen vaatimusten osalta 30 päivänä huhtikuuta 2013 annettu komission täytäntöönpanoasetus (EU) N:o 396/2013
                  6
                olisi otettava osaksi ETA-sopimusta.
            
            
               (7)Euroopan parlamentin ja neuvoston asetuksen (EU) N:o 443/2009 muuttamisesta uusien henkilöautojen hiilidioksidipäästöjen seurannan osalta 30 päivänä huhtikuuta 2013 annettu komission asetus (EU) N:o 397/2013
                  7
                olisi otettava osaksi ETA-sopimusta.
            
            
               (8)Asetuksen (EY) N:o 443/2009 muuttamisesta uusien henkilöautojen hiilidioksidipäästöjen vähentämistavoitteiden saavuttamista vuoteen 2020 mennessä koskevien keinojen määrittelemiseksi 11 päivänä maaliskuuta 2014 annettu Euroopan parlamentin ja neuvoston asetus (EU) N:o 333/2014
                  8
                olisi otettava osaksi ETA-sopimusta.
            
            
               (9)Euroopan parlamentin ja neuvoston asetuksen (EY) N:o 443/2009 liitteen I muuttamisesta uusien vuosina 2011, 2012 ja 2013 rekisteröityjen henkilöautojen massan kehityksen huomioon ottamiseksi 31 päivänä lokakuuta 2014 annettu komission delegoitu asetus (EU) 2015/6
                  9
                olisi otettava osaksi ETA-sopimusta.
            
            
               (10)Asetuksella (EY) N:o 443/2009 kumotaan Euroopan parlamentin ja neuvoston päätös N:o 1753/2000/EY
                  10
               , joka on otettu osaksi ETA-sopimusta ja joka olisi sen vuoksi poistettava ETA-sopimuksesta.
            
            
               (11)Sen vuoksi olisi muutettava ETA-sopimuksen liitettä XX,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Muutetaan ETA-sopimuksen liite XX seuraavasti:
            
            
               1.Korvataan 21ae kohdan (Euroopan parlamentin ja neuvoston päätös N:o 1753/2000/EY) teksti seuraavasti:
            
         
         
            
               ”32009 R 0443: Euroopan parlamentin ja neuvoston asetus (EY) N:o 443/2009, annettu 23 päivänä huhtikuuta 2009, päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 140, 5.6.2009, s. 1), sellaisena kuin se on muutettuna seuraavilla:
            
            
               –32013 R 0397: komission asetus (EU) N:o 397/2013, annettu 30 päivänä huhtikuuta 2013 (EUVL L 120, 1.5.2013, s. 4)
            
            
               –32014 R 0333: Euroopan parlamentin ja neuvoston asetus (EU) N:o 333/2014, annettu 11 päivänä maaliskuuta 2014 (EUVL L 103, 5.4.2014, s. 15)
            
            
               –32015 R 0006: komission delegoitu asetus (EU) N:o 2015/6, annettu 31 päivänä lokakuuta 2014 (EUVL L 3, 7.1.2015, s. 1)”.
            
            
               Tätä sopimusta sovellettaessa asetuksen säännöksiä koskevat seuraavat mukautukset:
            
            
               a)Lisätään 7 artiklan 2 kohtaan alakohta seuraavasti:
            
            
               ”Jos yhteenliittymään kuuluu valmistajia ainoastaan EFTA-valtioista, valmistajien on toimitettava tiedot EFTAn valvontaviranomaiselle. Jos yhteenliittymään kuuluu vähintään yksi valmistaja EU:n jäsenvaltioista ja vähintään yksi valmistaja EFTA-valtioista, valmistajien on toimitettava tiedot komissiolle ja EFTAn valvontaviranomaiselle.”
            
            
               b)Lisätään 7 artiklan 3 kohtaan alakohta seuraavasti:
            
            
               ”EFTAn valvontaviranomainen ilmoittaa asiasta valmistajille EFTA-valtioissa.”
            
            
               c)Lisätään 7 artiklan 4 kohtaan alakohta seuraavasti:
            
            
               ”Jos yhteenliittymään kuuluu valmistajia ainoastaan EFTA-valtioista, valmistajien on yhdessä ilmoitettava asiasta EFTAn valvontaviranomaiselle. Jos yhteenliittymään kuuluu tai sitä on laajennettu siten, että siihen kuuluu, vähintään yksi valmistaja EU:n jäsenvaltioista ja vähintään yksi valmistaja EFTA-valtioista, valmistajien on yhdessä ilmoitettava asiasta komissiolle ja EFTAn valvontaviranomaiselle.”
            
            
               d)Korvataan 7 artiklan 5 kohdassa sanat ”perustamissopimuksen 81 ja 82 artiklan” sanoilla ”ETA-sopimuksen 53 ja 54 artiklan” ja sana ”yhteisön” sanalla ”ETA:n”.
            
            
               e)Lisätään 7 artiklan 7 kohtaan ja 10 artiklan 1 kohtaan sanan ”komissio” jälkeen sanat ”ja EFTAn valvontaviranomainen”.
            
            
               f)Myös EFTA-valtioiden ilmoittamat tiedot säilytetään 8 artiklan 4 kohdassa tarkoitetussa keskusrekisterissä.
            
            
               g)Lisätään 8 artiklan 4 kohtaan alakohta seuraavasti:
            
            
               ”EFTAn valvontaviranomainen tekee ensimmäisen alakohdan mukaiset laskelmat EFTA-valtioissa oleville valmistajille ja tekee valmistajille ilmoituksen toisen alakohdan mukaisesti.”
            
            
               h)Lisätään 8 artiklan 5 ja 6 kohdassa, 11 artiklan 3 kohdassa, 11 artiklan 4 kohdan kolmannessa ja neljännessä alakohdassa, 11 artiklan 5 ja 6 kohdassa ja 12 artiklan 4 kohdassa sanan ”komissio” jälkeen sanat ”tai tapauksen mukaan EFTAn valvontaviranomainen” tai sanan ”komissiolle” jälkeen sanat ”tai tapauksen mukaan EFTAn valvontaviranomaiselle”, sanotun kuitenkaan rajoittamatta sopimukseen liitetyn pöytäkirjan 1 soveltamista.
            
            
               i)Lisätään 9 artiklan 1 kohtaan alakohdat seuraavasti:
            
            
               ”Jos valmistaja tai yhteenliittymän johtaja on EFTA-valtiossa, EFTAn valvontaviranomainen määrää liikapäästömaksun.
            
            
               Liikapäästömaksuista kertyvät määrät jaetaan komission ja EFTAn valvontaviranomaisen välillä suhteutettuna EU:ssa tai EFTA-valtioissa rekisteröityjen uusien henkilöautojen osuuteen kaikista ETA-alueella rekisteröidyistä uusista henkilöautoista.”
            
         
         
            
               j)Lisätään 9 artiklan 3 kohtaan alakohdat seuraavasti: 
            
            
               ”Euroopan komissio käyttää 1 kohdan mukaisten liikapäästömaksujen keräämiseen komission päätöksen 2012/100/EU mukaisia vakiintuneita tapojaan myös EU:hun sijoittautuneiden/rekisteröityneiden EFTA-valmistajien rekisteröintien tapauksessa.
            
            
               EFTAn valvontaviranomainen määrittelee 1 kohdan mukaisten liikapäästömaksujen keräämistavan. Näiden tapojen täytyy perustua komission keräämistapoihin.”
            
            
               k)Lisätään 9 artiklan 4 kohtaan alakohta seuraavasti:
            
            
                ”EFTA-valtiot määrittävät omalta osaltaan liikapäästömaksusta kertyvien määrien jakamisen.”
            
            
               l)Lisätään 11 artiklan 2 kohdassa ja 11 artiklan 4 kohdan toisessa alakohdassa sanan ”komissiolle” jälkeen sanat ”tai EFTA-valtioissa olevan valmistajan tapauksessa EFTAn valvontaviranomaiselle”, sanotun kuitenkaan rajoittamatta sopimukseen liitetyn pöytäkirjan 1 soveltamista.
            
            
               m)Lisätään 12 artiklan 3 kohdassa sanan ”komissiolle” jälkeen sanat ”tai EFTA-valtioissa olevan laitetoimittajan tai valmistajan tapauksessa EFTAn valvontaviranomaiselle”, sanotun kuitenkaan rajoittamatta sopimukseen liitetyn pöytäkirjan 1 soveltamista.
            
            
               n)Tätä asetusta ei sovelleta Liechtensteiniin.
            
            
               2.Lisätään 21ae kohdan (Euroopan parlamentin ja neuvoston päätös 1753/2000/EY) jälkeen teksti seuraavasti:
            
            
               ”21aea. 32011 R 0063: Komission asetus (EU) N:o 63/2011, annettu 26 päivänä tammikuuta 2011, yksityiskohtaisista säännöksistä hiilidioksidipäästötavoitteita koskevan poikkeuksen hakemiseksi Euroopan parlamentin ja neuvoston asetuksen (EY) N:o 443/2009 11 artiklan mukaisesti (EUVL L 23, 27.1.2011, s. 16).
            
            
               Tätä sopimusta sovellettaessa asetusta koskevat seuraavat mukautukset:
            
            
               a)Lisätään 7 artiklan 1 kohdassa sanan ”komissio” jälkeen sanat ”tai tapauksen mukaan EFTAn valvontaviranomainen”, sanotun kuitenkaan rajoittamatta sopimukseen liitetyn pöytäkirjan 1 soveltamista.
            
            
               b)Asetuksen 7 artiklan 2 kohtaa ja liitteessä I määriteltyä sähköpostiosoitetta ei sovelleta EFTAn valvontaviranomaisen osalta.
            
            
               21aeb. 32011 R 0725: Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).
            
            
               Tätä sopimusta sovellettaessa asetusta koskee seuraava mukautus:
            
            
               Lisätään 3 artiklan d alakohdassa sekä 4, 10, 11 ja 12 artiklassa sanan ”komissio” jälkeen sanat ”tai tapauksen mukaan EFTAn valvontaviranomainen”, sanan ”komissiolle” jälkeen sanat ”tai tapauksen mukaan EFTAn valvontaviranomaiselle” ja sanan ”komission” jälkeen sanat ”tai tapauksen mukaan EFTAn valvontaviranomaisen”, sanotun kuitenkaan rajoittamatta sopimukseen liitetyn pöytäkirjan 1 soveltamista.
            
            
               21aec. 32010 R 1014: Komission asetus (EU) N:o 1014/2010, annettu 10 päivänä marraskuuta 2010, uusien henkilöautojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EY) N:o 443/2009 mukaisesti (EUVL L 293, 11.11.2010, s. 15), sellaisena kuin se on muutettuna seuraavilla:
            
            
               –32012 R 0429: komission täytäntöönpanoasetus (EU) N:o 429/2012, annettu 22 päivänä toukokuuta 2012 (EUVL L 132, 23.5.2012, s. 11)
            
            
               –32013 R 0396: komission täytäntöönpanoasetus (EU) N:o 396/2013, annettu 30 päivänä huhtikuuta 2013 (EUVL L 120, 1.5.2013, s. 1).
            
            
               Tätä sopimusta sovellettaessa asetuksen säännöksiä koskevat seuraavat mukautukset:
            
         
         
            
               a)Lisätään 8 ja 9 artiklassa sanan ”komissiolle” jälkeen sanat ”tai EFTA-valtioissa olevan valmistajan tapauksessa EFTAn valvontaviranomaiselle” tai sanan ”komissio” jälkeen sanat ”tai EFTA-valtioissa olevan valmistajan tapauksessa EFTAn valvontaviranomainen”.
            
            
               b)Direktiivin 9 artiklan 5 kohtaa ei sovelleta EFTAn valvontaviranomaisen osalta.”
            
            
               2 artikla
            
            
               Asetusten (EY) N:o 443/2009, (EU) N:o 1014/2010, (EU) N:o 63/2011, (EU) N:o 397/2013 ja (EU) N:o 333/2014 ja täytäntöönpanoasetusten (EU) N:o 725/2011, (EU) N:o 429/2012 ja (EU) N:o 396/2013 ja delegoidun asetuksen (EU) N:o 2015/6 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 
            
            
               3 artikla
            
            
               Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty*.
            
            
               
                  114 artikla
            
            
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
            
            
               Tehty Brysselissä […].
            
            
               
                     ETA:n sekakomitean puolesta
               
               
                     Puheenjohtaja
                     
                     
                     
                     ETA:n sekakomitean sihteerit
               
            
         
         
            
                  
                     (1)
                  EUVL L 140, 5.6.2009, s. 1.
               
               
                  
                     (2)
                  EUVL L 293, 11.11.2010, s. 15.
               
               
                  
                     (3)
                  EUVL L 23, 27.1.2011, s. 16.
               
               
                  
                     (4)
                  EUVL L 194, 26.7.2011, s. 19.
               
               
                  
                     (5)
                  EUVL L 132, 23.5.2012, s. 11.
               
               
                  
                     (6)
                  EUVL L 120, 1.5.2013, s. 1.
               
               
                  
                     (7)
                  EUVL L 120, 1.5.2013, s. 4.
               
               
                  
                     (8)
                  EUVL L 103, 5.4.2014, s. 15.
               
               
                  
                     (9)
                  EUVL L 3, 7.1.2015, s. 1.
               
               
                  
                     (10)
                  EYVL L 202, 10.8.2000, s. 1.
               
               
                  
                     (11)
                  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]